CELEX: E2007P0011
Language: fi
Date: 2007-12-19 00:00:00
Title: Borgarting lagmannsrett (Borgartingin laamannioikeus) on esittänyt pyynnön saada EFTAn tuomioistuimen neuvoa-antava lausunto asiassa Olga Rindal vastaan Norjan valtio, jota edustaa ulkomailla annettua hoitoa koskevia poikkeuksia ja valituksia käsittelevä lautakunta (Asia E-11/07)

8.5.2008   
            
            
               FI
            
            
               Euroopan unionin virallinen lehti
            
            
               C 113/15
            
         Borgarting lagmannsrett (Borgartingin laamannioikeus) on esittänyt pyynnön saada EFTAn tuomioistuimen neuvoa-antava lausunto asiassa Olga Rindal vastaan Norjan valtio, jota edustaa ulkomailla annettua hoitoa koskevia poikkeuksia ja valituksia käsittelevä lautakunta
   (Asia E-11/07)
   (2008/C 113/12)
   Borgarting lagmannsrett (Borgartingin laamannioikeus) pyysi EFTAn tuomioistuimelta 14. joulukuuta 2007 päivätyllä kirjeellä neuvoa-antavaa lausuntoa 19. joulukuuta 2007 asiassa Olga Rindal vastaan Norjan valtio, jota edustaa ulkomailla annettua hoitoa koskevia poikkeuksia ja valituksia käsittelevä lautakunta. Pyyntö koskee seuraavia kysymyksiä:
   
               1.
            
            
               Onko ETA-sopimuksen 36 ja 37 artiklan ja neuvoston asetuksen (ETY) N:o 1408/71 22 artiklan mukaista kieltäytyä korvaamasta ulkomailla saatua hoitoa, jota on kansainvälisen lääketieteen mukaan pidettävä kokeellisena hoitona tai testaushoitona, jos henkilö ei ole oikeutettu saamaan kyseistä hoitoa kotivaltiossaan?
            
         
               2.
            
            
               Onko kysymykseen 1 annettavan vastauksen kannalta merkityksellistä, että kyseinen hoitomenetelmä itsessään on kansainvälisesti tunnustettu ja vahvistettu, mutta vain siinä tapauksessa, kun kysymys on muista taudin oireista kuin niistä, joita kyseisellä potilaalla esiintyy?
            
         
               3.
            
            
               Onko ETA-sopimuksen 36 ja 37 artiklan mukaista kieltäytyä korvaamasta ulkomailla annetun sairaalahoidon kuluja, jos potilaalle voidaan kotivaltiossa tarjota hyväksyttyjen kansainvälisten menetelmien mukaisesti riittäväksi arvioitu lääketieteellinen hoito lääketieteelliseltä kannalta hyväksyttävän ajan kuluessa?
               Onko kysymykseen 3 annettavan vastauksen kannalta merkityksellistä, jos kyseisten kulujen korvaamisesta voidaan kieltäytyä, vaikka ulkomailla annettavaa hoitoa pidetään mahdollisesti edistyneempänä kuin kotivaltiossa annettavaa hoitoa?
            
         
               4.
            
            
               Onko näihin kysymyksiin annettavien vastausten kannalta merkityksellistä, jos:
               
                           a)
                        
                        
                           kotivaltio ei tosiasiallisesti tarjoa kyseistä hoitoa, jota saadaan ulkomailla?
                        
                     
                           b)
                        
                        
                           potilaalle ei tosiasiallisesti ole tarjottu kyseistä hoitoa kotivaltiossa, vaikka hoitoa on siellä tarjolla?
                        
                     
                           c)
                        
                        
                           potilasta on arvioitu kotivaltiossa, mutta hänelle ei ole tarjottu kirurgista jatkotoimenpidettä, koska hänen ei katsota saavan hoidosta vahvistettua hyötyä?
                        
                     
                           d)
                        
                        
                           ulkomailla annettu hoito on itse asiassa parantanut kyseisen potilaan terveydentilaa?